Legal Document

Category: 22

Text:
21. ΝΟΜΟΘΕΤ. ΔΙΑΤΑΓΜΑ υπ’ αριθ. 2133 της 16 Ιαν./13 Φεβρ. 1943 Περί συμπληρώσεως ενίων διατάξεων του Νόμου «περί εισπράξεως δημοσίων εσόδων». Άρθρ.1.-1.Εξαιρετικώς επιτρέπεται προσωπική κράτησις των γυναικών και των συμπληρωσάντων το 65ον έτος της ηλικίας οφειλετών του Δημοσίου, εφ’ όσον το χρέος τούτων προέρχεται εκ χρηματικής ποινής και δικαστικών εξόδων επιβληθέντων αυτοίς δια παραβάσεις αγορανομικών διατάξεων. 2.Η διάταξις του άρθρ.66 του Νόμου «περί εισπράξεως δημοσίων εσόδων περί διπλασιασμού ή τριπλασιασμού κατά τας εν αυταίς διακρίσεις του ανωτάτου ορίου προσωπικής κρατήσεως, των οφειλετών εκ προστίμου και χρηματικής ποινής επί λαθρεμπορία κλπ. έχουσιν εφαρμογήν και επί των οφειλετών της προηγουμένης παραγράφου. Άρθρ.2.-(Προσωρινής ισχύος). Άρθρ.3.-(Αντικαθίσταται το άρθρ. 49 του Ν.Ε.Δ.Ε.). Άρθρ.4.-Δι αποφάσεων του Υπουργού των Οικονομικών δύναται να αυξομειώνται εκάστοτε τα υπό του άρθρ. 70 του Νόμου περί εισπράξεως δημοσίων εσόδων καθοριζόμενα δικαιώματα εκτελέσεως. Άρθρ.5.-Ο υπό του άρθρ. 87 του Νόμου περί εισπράξεως δημοσίων εσόδων ως ετροποποιήθη υπό του άρθρ. 3 του Ν.Δ.1283/1942 καθοριζόμενος συμψηφισμός επέρχεται υπό τας αυτάς προϋποθέσεις του άρθρου τούτου και εις τας περιπτώσεις των συν τη δηλώσει καταβαλλομένων οφειλών εκ φόρων. Άρθρ.6.-Το δια του άρθρ.9 του Ν.Δ/τος της 13 Σεπτ. 1926, ως εκυρώθη υπό του άρθρ. 7 του Ν. 3379 καθιερούμενον ακατάσχετον της παρά της Επιτροπής επί των Ολυμπίων και Κληροδοτημάτων διοικουμένης περιουσίας, δεν ισχύει δια τας οφειλάς αυτής προς το Δημόσιον εκ πάσης αιτίας. Άρθρ.8.-(Αναφέρεται εις τα χρέη εκ παλαιών ιδιωτικών αποταμιεύσεων). Η ισχύς του παρόντος άρχεται από της δημοσιεύσεως του εν τη Εφημερίδι της Κυβερνήσεως. Εκυρώθη και διετηρήθη εν ισχύϊ δια του άρθρ. 10 Α.Ν.1845/1951. (Αντί για τη σελ. 193) Σελ. 193(α) 105-55 Κώδικας περί Εισπράξεως Δημοσίων Εσόδων 25.Γ.β.20-21